**Esteettömyystuki**

**Nordplus Korkeakoulutus**

**LISÄTUEN HAKEMINEN Nordplus Korkeakoulutus -liikkuvuusjaksolle LÄHTEVILLE OPISKELIJOILLE TAI OPETTAJILLE, JOILLA ON ERITYISTARPEITA**

Nordplus Korkeakoulutus -ohjelmassa tuetaan erityistarpeita omaavien henkilöiden esteetöntä osallistumista. Erityisryhmään katsotaan kuuluvan **henkilöiden, joiden osallistuminen liikkuvuusjaksolle ei olisi fyysisen tai psyykkisen terveydentilan vuoksi mahdollista ilman ylimääräistä taloudellista tukea**. Lisätukea voidaan myöntää niin opiskelijoille kuin opettajille. Liikkuvuusjakso voi olla myös esimerkiksi intensiivikurssille tai verkostotapaamiseen osallistuminen.

Isompia apurahoja voidaan myöntää, mikälivaihtoon lähtevällä on vamma, sairaus tms., josta aiheutuu **merkittäviä lisäkustannuksia ulkomaanjaksosta johtuen ja ylimääräisiä kustannuksia ei voida kattaa muista lähteistä**.

Korkeakoulu voi hakea erillistä esteettömyystukea Nordplus Korkeakoulutus -ohjelman päähallinnoijalta, Opetushallitukselta, oheisella hakulomakkeella. Hakemus on kaksiosainen ja koostuu korkeakoulun edustajan täyttämästä **saateosasta** sekä **varsinaisesta hakemuksesta**, jonka täyttää liikkuja. Liikkuja voi halutessaan toimittaa oman osionsa korkeakoululle suljetussa kirjekuoressa ja tällöin hakemus myös liitetään saatteeseen liikkujan toimittamassa suljetussa kuoressa. Esteettömyystukihakemuksen Opetushallitukselle toimittaa aina korkeakoulu, ei koskaan yksittäinen liikkuja. Esteettömyystukihakemuksia käsittelevien henkilöiden on hyvä pitää mielessä, että hakemukset sisältävät salassapidettäväksi luokiteltavaa tietoa eli niitä tulee käsitellä asianmukaisesti.

**Hakuaika on jatkuva**, mutta lisätukea on syytä anoa useita kuukausia ennen vaihdon alkua, jotta vaihdon toteutuminen voidaan taata. Opetushallitus päättää myönnettävästä lisätuesta tapauskohtaisesti. Tuki myönnetään korkeakoululle, joka maksaa sen edelleen vaihtoon lähtijälle. Kannattaa huomioida, että apurahan tarkoitus ei ole kattaa kaikkia vaihdosta aiheutuvia kustannuksia.

Tuen vastaanottanut korkeakoulu vastaa esteettömyystuen raportoinnista Opetushallitukselle 30 päivän kuluessa vaihdon päättymisestä. **Esteettömyystuki myönnetään alustavan kustannusarvion mukaan ja sen** **suuruus tarkastetaan vaihdon jälkeen todellisten kustannusten perusteella**. Esteettömyystukea saaneen liikkujan tulee toimittaa kotikorkeakoululleen esteettömyystuen käyttöön liittyvät kuitit ja korkeakoulu raportoi toteutuneet kulut Opetushallitukselle. Mahdollinen liikaa maksettu esteettömyystuki peritään jälkikäteen takaisin.

**HAKULOMAKKEEN SAATE** (korkeakoulun edustaja täyttää)

**Hakemus palautetaan Nordplus Korkeakoulutus -ohjelman päähallinnoijalle osoitteeseen:**

Opetushallitus / Nordplus Korkeakoulutus

PL 380, 00531 Helsinki

|  |  |
| --- | --- |
| **KORKEAKOULUN EDUSTAJA** | |
| Korkeakoulu |  |
| Sukunimi |  |
| Etunimi |  |
| Tehtävä |  |
| Päiväys |  |
| Allekirjoitus  *[korkeakoulun puolesta]*  *Vakuutan, että hakemuksessa ilmoittamani tiedot ovat oikeat.* |  |

|  |  |
| --- | --- |
| **Nordplus Korkeakoulutus -liikkuvuusjaksoa koskevat tiedot** (korkeakoulun edustaja täyttää) | |
| Vaihdon tyyppi:  Opiskelijavaihto  Harjoittelijavaihto  Opettajavaihto | |
| Kohdemaa |  |
| Vastaanottava korkeakoulu / organisaatio |  |
| Vaihdon ajankohta |  |
| Vaihdon kesto (kuukausia / päiviä) |  |
| Vaihtoa varten myönnetty Nordplus-apuraha |  |
| Apurahan myöntänyt Nordplus-verkosto ja sen ID-numero |  |
| Muu kotikorkeakoulun vaihtoa varten myöntämä tuki |  |